କୋଲକାତାଃ ଆଗକୁ ପଶ୍ଚିମବଙ୍ଗ ନିର୍ବାଚନ ଥିବା ବେଳେ ଆର୍ଏସ୍ଏସ୍ ମୁଖ୍ୟ ମୋହନ ଭାଗବତ ମଙ୍ଗଳବାର ଅଭିନେତା ମିଥୁନ୍ ଚକ୍ରବର୍ତ୍ତୀଙ୍କୁ ମୁମ୍ବାଇସ୍ଥିତ ତାଙ୍କ ବାସଭବନରେ ଭେଟିବାକୁ ପହଞ୍ଚିଛନ୍ତି। ବଙ୍ଗୀୟ ଅଭିନେତା ମିଥୁନ ଚକ୍ରବର୍ତ୍ତୀ ଜଣେ ଲୋକପ୍ରିୟ ତାରକା ହୋଇଥିବା ବେଳେ ତାଙ୍କର ଅନେକ ପ୍ରଶଂସକ ରହିଛନ୍ତି।
ପୂର୍ବରୁ ମିଥୁନ ଚକ୍ରବର୍ତ୍ତୀ ମୋହନ ଭାଗବତଙ୍କୁ ନାଗପୁରରେ ଭେଟିଥିଲେ ଓ ସେଠାରେ ସେ ତାଙ୍କୁ ମୁମ୍ବାଇର ଆକାଶ ବିଚ୍ ନିକଟରେ ଥିବା ତାଙ୍କ ବାସଭବନକୁ ଆସିବାକୁ ନିମନ୍ତ୍ରଣ ଦେଇଥିଲେ।
ପୂର୍ବରୁ ମିଥୁନ୍ ରାଜ୍ୟସଭାର ଜଣେ ସଦସ୍ୟ ଥିଲେ। ୨୦୧୬ ମସିହାରେ ତାଙ୍କ ସ୍ବାସ୍ଥ୍ୟଗତ ସମସ୍ୟା ହେତୁ ଇସ୍ତଫା ଦେବା ପୂର୍ବରୁ ମିଥୁନ୍ ଦୀର୍ଘ ଦିନ ଧରି ପଶ୍ଚିମବଙ୍ଗର ଶାସକ ଦଳ ତ୍ରୁଣ ମୂଳ କଂଗ୍ରେସ(ଟିଏମ୍ସି) ସହ ଥିଲେ।
